Стараліся не толькі чытальнікі, а і арганізатары конкурсу: яны падрыхтавалі атрыбутыку, якая ў той ці іншай ступені адлюстроўвала тэматыку мерапрыемства. Напрыклад, выява кнігі з партрэтам Францыска Скарыны, а таксама розны хатні рыштунак і штосьці падобнае да сялянскай печы. Сцэну ўпрыгожылі выразаныя з паперы вялізныя белыя літары, з якіх склалася назва конкурсу — "Жывая класіка". Вершамі знакамітых беларускіх аўтараў маленькія грамадзяне нашай краіны славілі Францыска Скарыну, родную зямлю і любімую Бацькаўшчыну.